Ukrainalik 18 yoshli bloger Pasha Bumchikning YouTube videoservisida joylashtirgan videolavhasi 1 hafta ichida 3 mln kishi tomonidan tomosha qilindi. Ushbu videoda aks etgan xatti-harakatlari uchun o‘smir ko‘plab yirik gazetalari sahifalaridan o‘rin oldi va yulduziga aylandi. Videoda Bumchikning balandlikka chiqishi va poyezd tomida sakrab yurishi singari xatti-harakatlari aks etgan. Qizig‘i shundaki, u Kiyev metrosi poyezdlarida tomma-tom sakrab yurishini selfi tayoqchasi yordamida o‘zi suratga olgan. Bumchikning “qahramonlik”lari haqidagi materiallar Daily Mail, Mirror, Telegraph, Mashable singari yirik nashrlarda bosilib chiqdi.